السلام عليكم ورحمة الله وبركاته. اهلا بحضراتكم في المقطع رقم سبعمية خمسة وتمانين من مقاطع حظر التجول والحلقة السابعة والعشرون من حلقات تدبر ال عمران. عايز اقول لكم ان احنا امبارح وصلنا
اه اه لن تنالوا البر وده بداية جزء فاحنا كده تدبرنا حسبتها آآ لقيت ان احنا تدبرنا ربعمية خمسة وتمانين صفحة تقريبا في سبعمية خمسة وتمانين يوم وباقي حوالي مية وتسعتاشر صفحة
يعني لو ربنا بتكلم طبعا على مصحف المدينة اللي هو المصحف الموجود عند الناس كلها اللي هو طباعة آآ مطبعة الملك فهد يعني لو ربنا سهل ان شاء الله واستمرينا بنفس هذا المعدل
المفروض نخلص في حوالي تسعمية وتمانين حلقة يعني بعد اقل من متين يوم على اوائل شهر ديسمبر بازن الله مين عارف لو مدينا عشرين حلقة كمان ؟ يعني احنا احيانا الحلقات بتبقى قصيرة امبارح مسلا تدبرنا اية واحدة
لو وصلنا الف حلقة وده مش صعب. لان احنا احنا اصلا باقول لكم احنا حسب الحسابات تسعمية وتمانين حلقة. لكن ممكن لو مدت في الف حلقة تبقى لطيفة جدا وممكن بقى ساعتها الناس اللي متضايقة
من اسم المقاطع حظر التجول هنبقى نسميها ان شاء الله الف ليلة وليلة مع القرآن بازن الله لكن حابب بس ابشركم ان احنا كده ان شاء الله ايه آآ ماشيين كويس الحمد لله
اقرا بقى معي الاية تلاتة وتسعين الى خمسة وتسعين اعوذ بالله السميع العليم من الشيطان الرجيم كل الطعام كان حلا لبني اسرائيل الا ما حرم اسرائيل على نفسه الا ما حرم اسرائيل على نفسه من قبل ان تنزل التوراة
اه فأتوا بالتوراة فاتلوها ان كنتم صادقين فمن افترى على الله الكذب من بعد ذلك فاولئك هم الظالمون تيمو قل صدق الله فاتبعوا ملة ابراهيم حنيفا وما كان من المشركين
ايه بقى الموضوع ده احنا يعني هنتكلم في الاكل بقى النهاردة يعني كل الطعام كان حلا لبني اسرائيل هنتكلم في المحرمات من الطعام وكده كنا بنتكلم في العقيدة بتاعة اليهود والنصارى والايمان والكفر والردة. وبعد كده اتكلمنا امبارح في الانفاق في سبيل الله واداب الانفاق في سبيل الله. وانه
ويصل لدرجة الايثار لعلاج شح النفس. النهاردة غيرنا الموضوع وهنتكلم في الطعام لأ ما فيش كلام في الطعام ولا حاجة احنا هنرجع نتكلم في العقيدة تاني ونفند ادعاءات اهل الكتاب اليهود خاصة انهم بينتسبوا لابراهيم وانه كان يهودي
اقرا كده معي الاية خمسة وستين عشان تفتكر ايه الموضوع ده يا اهل الكتاب لما تحاجون في ابراهيم وما انزلت التوراة والانجيل الا من بعده افلا تعقلون فاكرين احنا لما قلنا ان طبقا لتعريفهم هم اليهودي هو اللي بيتبع التوراة. والنصراني اللي بيؤمن وبيتبع الانجيل. طب انتم ازاي
تقولوا ابراهيم يهودي وانتم تقولوا ابراهيم نصراني. ازا كان التوراة والانجيل نزلوا بعديه اقرأ كده معي سبعة وستين وتمانية وستين عشان نفتكر مع بعض ما كان ابراهيم يهوديا ولا نصرانيا. ولكن كان حنيفا مسلما وما كان
من المشركين ان اولى الناس بابراهيم للذين اتبعوه وهذا النبي وهذا النبي الذين امنوا والله ولي المؤمنين فاحنا هنرجع النهاردة نتكلم تاني في ملة ابراهيم. هل هي مطابقة للديانة اليهودية
لأ طبعا ابسط مثال المحرمات في اليهودية مش هي المحرمات على ابراهيم. ده حتى كل الطعام كان حلا لبني اسرائيل الا ما حرم اسرائيل على نفسه من قبل ان تنزل التوراة. قل فاتوا بالتوراة فاتلوها ان كنتم
صادقين انتم بقى ايه ايه اللي جاب سيرة الطعام دلوقتي؟ احنا مش هنتكلم دلوقتي في حاجة فقهية ولا في طعام ولا في حلال ولا حرام والبتاع خالص احنا بنتكلم عن ابراهيم تاني
وعشان هم اللي اثاروا الموضوع ده. اقول لكم دلوقتي ازاي اقول لكم ايه ايه اللي جاب سيرة الطعام بالزات جاية معناها بقى الاية دي ايه؟ ان لغاية يعقوب اللي هو اسرائيل
كان المحرمات هي نفسها اللي من زمن ابراهيم وبعدين يعقوب حرم على نفسه اشياء من باب الزهد من باب تربية النفس بيشد على نفسه شوية وده وارد على فكرة انا واحد يمنع نفسه مسلا من اكل النشويات. او من اكل الدهون لاي سبب
لسبب بقى صحي لسبب بقى آآ تربوي. هو حر. يعني مش آآ ممكن واحد يعني يحرم على نفسه مش معناه ان هي تبقى حرام. لكن خلاص يعني يقول لك انا انا هحرم على نفسي الاكل الفلاني. مش هاكله
واحد من العلماء كنت قريت له مرة ازن الامام ابو حامد الغزالي بيتهيأ لي مش فاكر. بيتهيأ لي هو كان يقول ظللت اشتهي الهريسة ثلاثون عاما وهي تصنع في بيتي كل يوم ولا اكلها
يعمل لولاده بيعملوها في البيت. ونفسه ياكلها تلاتين سنة وما حطهاش في بقه بعض الناس ترى ان التضييق على النفس ده وحرمانها ده بيؤدبها مش مش وقته نناقش الموضوع ده دلوقتي. لا هاقول لكم رأيي في الموضوع ده ولا هاقول لكم ده صح ولا غلط. لكن كل واحد حر في طريقة تربيته لنفسه
الدين لم يطالبنا بذلك ولا منعنا من ذلك ايضا. فكل واحد حر المهم ان انت تهذب نفسك فسيدنا بقى اسرائيل ده سيدنا يعقوب سيدنا اينما حرم اسرائيل هنا دي مش اسرائيل؟ لأه ده سيدنا يعقوب
حرم على نفسه لحوم والبان الابل وبعض الاشياء التانية يبدو ان ولاده مشيوا على نفس النهج. خلاص بيتهم ما بيخشوش لا لحوم ولا البان ابل ما حرمهاش دينا ما فرضهاش على حد لكن ولاده مشيوا على نفس النهج. فاصبحت ثقافة
انهم ما يكلوش حاجات معينة. والحاجات دي مش محرمة شرعا. لكن في الثقافة بقوا ايه؟ يعني ما يكلوهاش ماشي ثم مع الوقت اختلطت الثقافة بالدين ودي حاجة خطيرة جدا للاسف ده احيانا بيتسلل للاسلام
لكن ربنا بيبعث على رأس كل مائة سنة من يجدد هذا الدين. يعني ايه؟ يعني يزيل ما علق به من اراء الناس واراء العلماء ويرجعوا لاصله الصافي اللي هو القرآن والسنة
ان بعض اراء العلماء ممكن تكون مناسبة لوقتها. اشكال فقه متغير. الشريعة لا تتغير. لكن الفقه اللي هي الاحكام تتغير من زمن لزمن. ومن مكان الامام الشافعي مجرد انه انتقل من العراق الى مصر عمل مذهب جديد تماما واراء جديدة تماما
تخيلوا بقى الامام الشافعي كان يبقى عايش النهاردة تفتكروا كان هيتمسك بنفس ارائه اللي من الف ومتين سنة برضه لأ ازا ده الاساس. اقول لكم على حاجة انا دايما ما بحب اشرح الموضوع ده حتى اما ببقى بعمل مسلا آآ تور كده لغير المسلمين في مسجد او حاجة
باقول لهم لازم تفرقوا بين ما هو من الثقافة وما هو من الدين؟ لانه للاسف حتى المسلمين اشياء كتير بيعملوها ما يعرفوش انها مش من الدين. مسلا على سبيل المسال احنا ماشيين حافيين في
مسجد صح قلعنا الجزم برة صح ده مش دين دي ثقافة الدين ممكن تخش المسجد بالجزمة بتاعتك بس احنا ما بنعملش كده عشان دلوقتي عندنا موكيت والموكيت ما بيتشالش وتنضيفه مش سهل فبقينا اتفقنا ان احنا نقلع الجزم برة. بس مع الوقت فيه ناس فاكراه ده دين
انا هنا مسلا في انجلترا لو لو دخلت خطوتين جوة المسجد رخام لسة ما فيش السجاد ابتدى. مجرد دخلت بس من الباب لسه ما قلعتش الجزمة تلاقي الناس قامت هتاكلني. وكأن يعني يعني اعتديت على حرمة هذا الدين. مش عارفة تفرق بين الثقافة
المهم اللي حصل ان بني اسرائيل استمروا الى عهد موسى على الاشياء دي محرمينها على نفسهم وهي مش محرمة بالفعل في الشريعة اللي في الشريعة بتاعتهم وبعدين في عهد موسى نزل بقى في سفر اللاويين خاصة تحريم حاجات كتير جدا ربنا صعبها بقى عليهم من باب التأديب
وادبهم تجد في سورة النساء ان شاء الله الشهر الجاي كده احنا بنتبرع ربنا بيقول فبظلم من الذين هادوا حرمنا عليهم طيبات احلت لهم وبصدهم عن سبيل الله كثيرا. فربنا بسبب ظلمهم حرم عليهم طيبات مش خبائث
طيبات ماشي فالتوراة نزلت حرمت بقى اشياء كتير جدا ومعزمها كان هي محرمها اسرائيل على نفسه بس بقت شرع بقى طب لو مش مصدقين الكلام ده ؟ روحوا هاتوا التوراة واقروها
هات بقى الاية تلاتة وتسعين عشان نفهم هي يعني الاية بتتكلم عن ايه كل الطعام كان حلا لبني اسرائيل الا ما حرم اسرائيل على نفسه من قبل ان تنزل التوراة
هو كان محرم الحاجات دي قبل ما تنزل التوراة مش مصدقين قل فاتوا بالتوراة فاتلوها ان كنتم صادقين. هاتوها هتلاقوا التوراة بتحرم الحاجات دي. ما دام بتحرمها يبقى ما كانتش محرمة قبل كده
اقرا الاية اللي بعدها اربعة وتسعين فمن افترى على الله الكذب من بعد ذلك فاولئك هم الظالمون اللي بعد كل ده هيصر على الافتراء والكذب على الله بانه يقول ايه ؟ بانه يقول ان ابراهيم كان يهودي
اللي بعد كل ده هيصر على الافتراء والكذب على الله هو الغلطان هو اللي زالم لنفسه هو اللي زالم للناس لانه بيضللهم فمن افترى على الله الكذب من بعد ذلك التفات من المفرد للجمع. فاولئك هم الظالمون
ناس ده اصله مش واحد اللي بيفتري على الله الكذب ده ربنا بيقول كل واحد بيفتري على الله الكذب كلهم ظالمون قل صدق الله فاتبعوا ملة ابراهيم حنيفا وما كان من المشركين
فلو اليهود في المدينة يا محمد فتحوا بقهم تاني واتهموك انت والمسلمين انكم لستم على ملة ابراهيم عشان بتاكلوا اشياء لم يكن يأكلها ابراهيم؟ ما هم راحوا قالوا له ايه؟ انت بتاكل بتشرب البان الابل وبتاكل لحوم الابل؟ الحاجات دي اصلا محرمة
ازاي تدعي ان انت من اتباع ابراهيم؟ لا الحاجات دي ما كانتش محرمة على ابراهيم اصلا. وما كانتش محرمة خالص لغاية ما نزلت التوراة هو كون بقى ان ان سيدنا يعقوب حرمها على نفسه. وفضلت الناس محرماه عن نفسها. هي ما كتش محرمة عليهم
هنا بقى احنا هنصدق مين؟ هم يقول لك لأ انتم كزابين قل صدق الله احنا نصدق الله. وانتم بتفتروا على الله الكذب فوقوا بقى لنفسكم وايه فاتبعوا ملة ابراهيم حنيفا. وما كان من المشركين. اتبعوا الاسلام
لان اتباع الاسلام هو اتباع ملة ابراهيم الملة الحنيفية وقلنا الحنيفية يعني الانحراف عن الانحراف بتاع الناس كلها يعني بمعنى ايه السباحة ضد التيار. الوقوف مع الحق حتى لو كان ده مكلف. هي دي الحنيفية
انك لوحدك على الحق خليك لوحدك على الحق فاتبعوا ملة ابراهيم حنيفا وما كان من المشركين في بقى حاجة لازم نتساءل عنها هنا طب احنا كنا بنتكلم في العقيدة وبعدين اتكلمنا امبارح في الانفاق في سبيل الله
وخلق الايثار وقلنا الاخلاق دي دليل قوة الايمان. وبعدين رجعنا تاني النهاردة نتكلم في العقيدة وملة ابراهيم طب احنا امبارح شفنا حسن التخلص من موضوع العقيدة لموضوع الايه الايثار والانفاق. جه عن طريق الفلوس
بحيس ما يحصلش خبطة لما الموضوعات تتغير الدنيا تمشي مية واحدة كده الخيط اللي كان ماسك ايه قلنا امبارح وتفتكروا هات كده اية واحد وتسعين ان الذين كفروا وماتوا وهم كفار فلن يقبل من احدهم ملء الارض ذهبا. الدهب
ولو افتدى به الاية اللي بعدها عن خلق الايثار قالت ايه؟ لن تنالوا البر حتى تنفقوا مما تحبون. وما تنفقوا تاني تنفق من شيء فان الله به عليم. فكلمة الذهب وبعدها كلمة تنفق مرتين عملت حسن تخلص
وشرحنا امبارح يعني ايه حسن التخلص اللي مش فاهم يرجع لحلقة امبارح. طيب دلوقتي الموضوع هيتغير تاني بقى من الاخلاق خاصة خلق الايثار الى العقيدة بقى والكلام عن الملة التخلص هنا هيحصل ازاي عشان ما يحصلش خبطة تانية
عارفين التخلص فين كلمة كل الطعام هو في حاجات تانية كان ممكن في الدين ربنا ياخدها ويتكلم بها. لكن الطعام هنا مناسب عشان نعمل به حسن تخلص. ركز بقى معي في الحتة دي عشان تحاول نفسي
يعني ما ربنا يقدرني وابسطها بس لما تسمع كلمة كل الطعام وانت شبعان انت شرعا دلوقتي ايه لسة متغدي كلوا الطعام لكن لو انا صايم وفاضل لي نص ساعة على الفطار هابقى انا هفتان
اما اسمع كلمة كله الطعام لعابي هيسيل هيجري. هم. لاني جعان بس هو مش بالضرورة الجعان بيبقى جعان عشان صايم ممكن يكون جعان لانه فقير فلما فقبل ما ربنا يقول كلوا الطعام الاية اللي قبلها قال لن تنالوا البر حتى
تنفقوا مما تحبون امن الفقير ان ناس اغنياء ينفقوا مما يحبون يعني يخرجوا انواع الطعام الجيدة اللي دي الحاجات البسيطة اوي اللي مش هيشوفها الا القارئ المتدبر المتمرس اللي هي يعني احنا بقى لنا النهاردة سبعمية خمسة وتمانين يوم
المفروض بقى الحاجات دي بتشوفها بسهولة بقى. كل الطعام جت من بعد تنفقوا مما تحبون خلي بالك الانفاق مع الدهب عمل حسن تخلص هناك. لكن مما تحبون يعني من لحم الكتف
يعني حمام محشي يعني حاجات كده حلوة ها وبعدها كل الطعام عملت معك حسن تخلص ونقلت من الاخلاق والايثار على العقيدة وملة ملة ابراهيم من غير ما تشعر انك اتخبطت
يا رب اكون ايه وضحتها. مش عارف هي طبعا ممكن تكون مش مؤثرة في المعنى. الرئيسي بتاع الايات لكن يعني الايات بتتكلم عن عقيدة التوحيد لكن لها تأثير غير مباشر في النفوس. انما يحصل تغير في الموضوعات مفاجئ ده هيؤثر في نفسيتك وانت بتقرأ
وحتى تلقيك لايات بتتكلم في العقيدة مش هيكون تلقي سلس. مهم تبقى استريح كده وانت بتقرا الكهرباء معي خمسة وتسعين قل صدق الله فاتبعوا ملة ابراهيم حنيفا وما كان من المشركين
الكلام لليهود للمسلمين اليهود قالوا انتم توجهتم لكعبتكم وتركتم بيت المقدس ولو كنتم على ملة ابراهيم فعلا ما كنتوش تركتم بيت المقدس؟ الاية ستة وتسعين ان اول بيت وضع للناس للذي ببكة مباركا
وهدى للعالمين فيه ايات بينات مقام ابراهيم ومن دخله كان امنا. ولله على الناس يحج البيت من استطاع اليه سبيلا. ومن كفر فان الله غني عن العالمين قل يا اهل الكتاب لم تكفرون بايات الله والله شهيد على ما تعملون
قل يا اهل الكتاب لم تصدون عن سبيل الله من امن تبغونها عوجا وانتم شهداء وما الله بغافل عما تعملون طب ايه علاقة الردة او يعني انا اسف. ايه علاقة
الرد ده بابراهيم يعني هم بيقولوا انتم توجهتم للكعبة وتركتم بيت المقدس ربنا راح مدي الرد ده طب ده علاقته ايه بابراهيم؟ هو مين اللي بنى البيت في مكة؟ يعني لما ربنا يقول ان اول بيت وضع للناس للذي ببكة مباركا. وهدى للعالمين. هو مين اللي بنى البيت؟ ما هو ابراهيم
فلو انتم بتنتسبوا لابراهيم فعلا المفروض يكون هذا البيت هو قبلتكم وكفاية بقى صد عن سبيل الله. ما تحرفوش بقى ذكر مكة وشعائر الحج المذكورة في كتابكم ما اتحرفوش. كفاية صد عن سبيل الله
والقرآن هنا استخدم بكة للذي ببكة مباركا وبكة هو اسم مكة في مزامير داوود في الكتاب المقدس بتاع المسيحيين وبتاع اليهود المزمور اربعة وتمانين وادي بكة. طبعا فيه فيديو انا اللي نشرته النهاردة
وقفنا عليه الدكتور بسام جرار بارك الله فيه يعني ده استازنا وشيخنا الفيديو ده عنوانه هل ذكرت مكة في الكتاب المقدس وجبت التحريفات اللي حصلت في الترجمة العربية خصوصا عايز اقول لكم ان
ان التحريف اكتر تحريف حصل الانجيل النسخة العربية عشان المسلمين لغتهم الاولى العربية تم تحريف يعني مسلا انا فاكر في انجيل متى ازن اصحى ستة وعشرين او حاجة زي كده ان السيد المسيح في كل الاناجيل اللي في الدنيا بكل اللغات. مشى قليلا ثم سجد
ده على وجهه يعني في الانجيل الانجليزي كده بيقول لك ايه نزل على وجهه يصلي. يبقى سجد الانجيل العربي بس نزل على ركبتيه يصلي ليه؟ عشان عشان ما يبقاش شكله زي الايه السجود بتاع المسلمين. هنا بقى بكة اتشالت عشان دي بكة موجودة في القرآن
حطوا بقى حاجات كتير هتتفرجوا على الفيديو وادي البكاء وادي البلسان وادي البقا وادي كمية حاجات غريبة ما لهاش اي دعوة لكن كل الاناجيل الانجليزي بكة بكة بكابتال بي ، يعني ده اسم اسمه بكة
هو اسم مكة وبعد ايه بقى؟ يعني الحتة دي مشروحة في الانجيل او في المزمور بتقول بتتكلم عن ناس معتكفين في بيتك يا رب. ماشي ينتقلون من جبل الى جبل الصفا والمروة
يهللون لبيك اللهم لبيك. لبيك لا شريك لك لبيك. ان الحمد والنعمة لك والملك. لا شريك لك وصف الحج في البيت الحرام بين جبلين الصفا والمروة ومع اه رفع الصوت بالتهليل. في ايه يا وبكى الكلام ده بيتم في بكة. سبحان الله
هنقول كم ده عشان كتير كده كان يجي يقول لك ايه انت بتتكلم كتير ان فيه اشارات للنبي في الكتاب المقدس طب ادينا مسلا مسال ده الامسلة كثيرة جدا عشان تبقوا عارفين جدا. طيب
آآ ارجو تتفرجوا على الحلقة دي يا جماعة انا عايز اقول لكم ان مكة اسمها مكة في القرآن. بس في الاية دي بالزات عشان بتخاطب اليهود قال لهم بكة ارجعوا بقى للمزمور اربعة وتمانين لكن لكن مسلا في سورة الفتح ربنا قال آآ
آآ هو الذي كف ايديهم عنكم وايديكم عنهم ببطن مكة من بعد ان اظفركم عليه. بيتكلم في سورة الفاتحة عن عن الفتح. فهي اسمها مكة. في القرآن برضه لكن هنا بكة. زي الاسم اللي ذكر فيه المزمور
اربعة وتمانين من مزامير داوود طيب لكن اه طيب يبقى قلنا اول بيت وضع للناس للذي ببكة مباركا مباركة لان بتتجمع عنده القلوب قلوب العباد كلها بتتوجه الى هذا المكان
بنصلي في دوائر حوله والدوائر تتسع تتسع تتسع الى انها تفرش على وجه الارض كله فالانسان مننا وهو واقف بيصلي حتى لو واقف يصلي لوحده في بيته عارف ان فيه اخوة واخوات في الدائرة دي معه لكن مش بالضرورة واقفين جنبه هو مش شايفهم لكن
ممكن في البرازيل في اليابان فالكعبة بتوحد الناس دي في العبادة بحيث انهم يتوجهوا بقلوبهم ووجوههم في اتجاه واحد ايه اللي بيوحد الابيض والاسود والعربي والهندي والرجل والمرأة اللي بيتكلموا لغات مختلفة ولهم ثقافات مختلفة
هذه الوحدة وحدة الامة في عبادة الله دي هي دي هدى للعالمين. دي الهداية توحيد الناس بهذه الطريقة على فكرة اية من ايات الله. ففي طالب سأل استاز في احدى الجامعات الامريكية
انت لو عندك في مكان اتنين مليون شخص بيتحركوا في كل اتجاه عشان تصفهم صفوف منتزمة في شكل دوائر منتزمة مزبوطة محتاج وقت قد ايه الاستاز قال له لأ يعني طبعا الساعات
ما اعرفش ممكن تلات اربع ساعات ما اعرفش بس هنحتاج وقت طويل راح مشغل له فيديو ورا له الطواف زحمة جدا وناس داخلاها خارجة ومرة واحدة اقيمت الصلاة في اقل من دقيقة
ملايين واقفين دوائر منتزمة. كالبنيان المرصوص اية دي من ايات الله فيه ايات بينات مقام ابراهيم ومن دخله كان امنا ولله على الناس حج البيت من استطاع اليه سبيلا. ومن كفر فان الله غني عن العالمين
فيه ايات بينت. هذا البيت فيه ايات من ايات ربنا بركة فيه هدى بنروح وبنتعب هناك وبنعيا وكلنا بنرجع عيانين لالتقاء فيروسات العالم عشان تبقوا عارفين ورحلة مرهقة بنرجع تعبانين وبناخد اجازة من شغلنا اسبوع وبنبقى
وبرضو عاوزين نروح تاني وبرضه القلوب بتبقى يعني بترفرف كده لما تسمع او تشوف الادان في التليفزيون عايزة تذهب مرة اخرى شيء غريب بيربط القلوب بهذا المكان يعني دايما اوامر ربنا مرتبطة بالايمان يا ايها الذين امنوا كتب عليكم الصيام كما دايما يعني ربنا يقول يا ايها الذين امنوا
اقيموا الصلاة واتوا الزكاة من هنا ولله على الناس حج البيت بيفكرك بان احنا اصلنا كلنا اصلنا انساني احنا ناس البيت ده بيوحدنا رجعك للاصل الانساني بتاعك قال لك لله على الناس حج البيت
شيء غريب يعني هذا البيت هو مقام ابراهيم. الحرم كله اسمه مقام ابراهيم. ولكن في ناس بيعتبروا المقصود هو الحجر اللي وقف عليه سيدنا ابراهيم يتمم بناء الكعبة والحجر ده عليه اثار اقدامه
احب اقول لكم ان ما فيش حاجة مؤكدة بتقول ان الحجر ده كان بيشتغل زي الاسانسير بطريقة اعجازية. طالع نازل عشان سيدنا ابراهيم وسيدنا اسماعيل يبنوا الكعبة. ما فيش حاجة بتقول كده
ما فيش حاجة كمان بتقول ان اقدام سيدنا ابراهيم غاصت في الحجر. ما فيش حاجة برضو بتقول كده خلاص طيب سيدنا ابراهيم يا جماعة اخد تعليمات ببناء البيت ازا في يعني انا لما حد يقول لحد ابني بيت هيقول له انا عايزه بارتفاع كزا عرض كزا
فسيدنا ابراهيم اراد ان يتمم بناء البيت. وما يبقاش البيت ده قصير اقصر من قامة الانسان. يبقى بيت ازاي وهو اقصر من قامة الانسان فما فيش هناك لا سلالم ولا بتاع. فجاب حجر وبقى ينقل الحجر كل شوية ويقف عليه عشان يحط
يعني يزود حجر كمان اعلى من ارتفاع طول الانسان ده اتمام ده ده اهتمام واتقان في العمل هو وسيدنا اسماعيل بقوا ينقلوا الحجر كل شوية ويقفوا عليه عشان بيعلوا البيت يبقى اعلى من ارتفاع الانسان. هتقول لي طب ايه اثار الاقدام؟ الله اعلم. ممكن جدا. عشان بيطلع
حجر كتير وبيستلم حجره وبيحطه يكون خايف انه يتزحلق او يقع فبيعمل عملية حفر في الحجر بحيس ان رجليه لما تخش تدخل تبقى سابتة ما يتزحلقش ما يقعش. يعني مش بالضرورة ان دي فيها معجزة خالص عشان تبقوا عارفين. ولكن ده دليل على الاتقان الشديد والاهتمام الشديد
في بناء البيت ده سيدنا ابراهيم وسيدنا اسماعيل اجتهدوا انهم يعملوا احسن ما يستطيعوا وهذا المكان بقى اللي هو واد غير ذي زرع ربنا قلبه الى محمية طبيعية. لا يقتل فيها حيوان ولا طير وممنوع فيها
ممنوع فيها قطع الاشجار من دخله كان امنا التاريخ اسبت ان الكلام ده مش صحيح. وسيدنا عبد الله بن الزبير من العوام اضرب بالمنجنيق وقتل في قلب الحرم. ومش عارف آآ حاجة
الموضوع بتاع السبعينات ده اللي هو المجموعة اللي دخلت احتلت الحرم وضربت نار ومات فيه ناس وبتاع لا لا الناس مش فاهمة. ومن دخله كان امنا دا تكليف الناس فاهمة ان ده ايه
ان ربنا بيتكلم عن شيء آآ حالة لابد انها بتحصل. لا لا ده ربنا بيكلف الناس كده ومن دخله كان يعني تؤمنه الناس لما تدخلوا. الناس جوة المفروض ما تتسرقش ما تتنشلش. ما حدش يضرب حد ما حدش يخبط حد ما حدش خالص
ده امر من الله ان اللي يدخله يبقى قايم لك ده مش معناه ان اللي بيدخله بيبقى امن فاهمين اقصد ايه؟ فده امر من الله. ده تكليف حكم شرعي يعني
في الجاهلية احترموا الكلام دوه يعني في الجاهلية يقول لك كان الرجل يرى قاتل ابيه يمشي عند الكعبة ولا يستطيع ان يثأر منه. ما يقدرش يمد ايده عليه. اللي قتل ابوه بس عند الكعبة الكعبة لها احترامها. الكفار كانوا بيحترموا الكعبة
ولله على الناس حج البيت من استطاع اليه سبيلا دي الاية الوحيدة اللي فرض بها الحج واصبح الحج الى بيت الله الحرام ركنا من اركان الاسلام لان بعدها ومن كفر فان الله
الله غني عن العالمين. تغليظ لخطورة عدم الحج للمستطيع ولله على الناس حج البيت من استطاع اليه سبيلا. يعني مستطيع ماديا انه يروح ومستطيع صحيا كمان انا بصراحة بيزعجني جدا اني اشوف شباب كتير
مش بيفكروا في الحج خالص. اصل الحج غالي لسة عايز اتجوز ولسه عايزة اعمل جاليه وعايز اجيب عربية ولازم اجيب شقة وبادفع اقساط لا الحج ييجي قبل كل ده تعمل ايه بقى ؟ تحوش كل يوم جنيه
بنية ان ده بتاع الحج ابدأ خطط واستعد للحج هتجد قوة بتسحبك على الحج وبترتب لك كل حاجة. بس انت تعزم وتبدأ اول خطوة انت اللي محتاج تحج خلي بالك
ربنا مش محتاجك ولله على الناس حج البيت ده عشان يقول لك اهميته لكن انت اللي محتاجه انت فاكر ان آآ ده حق ربنا عليك يعني ربنا محتاجك لا ومن كفر فان الله غني عن العالمين. كفرة هنا ممكن تبقى كفر بنعمة بنعمة البيت وبنعمة
الحج مش بالضرورة انها كفر يعني كفر من الاسلام. وان كان استغلوها ايضا عشان يثبتوا بها ان الحج من اركان الاسلام غير طبعا السنة طبعا ورد بالسنة هذا. لكن من الكتاب من القرآن هي دي الاية اللي بتفرض الحج وبتجعله ركن من اركان آآ الاسلام
بصوا يا جماعة الدين ده دين الجماعة مش دين فردي احنا بنصلي في اليوم خمس مرات. والسنة نصلي جماعة على قد ما نقدر فاهل الشارع هيتقابلوا كل يوم ممكن تلات مرات
ومرتين بصلي في المسجد بتاع اللي جنب الشغل بتاعي. فبرضو بقابل اهل الشارع اللي هناك اللي يغيب يوم والتاني التالت بيبقوا عنده بيزوروه ده المفروض. بيتفقدوه عشان يشوفوا احواله ايه. هو غايب ليه بقى له يومين
احسن يكون مريض او احسن يكون عنده مشكلة. هم. طيب ده اجتماع بيتم للجيران خمس اجتماعات كل يوم احضر منها على قد ما تقدر يوم الجمعة بقى السنة اغلاق المساجد الصغيرة دي. واهل القرية او اهل الحي يجتمعوا في المسجد الجامع اسمه
سامع لانه كبير بيجمع اهل الشوارع دي كلها الحي كله بيصلي في المسجد الجامع العيدين السنة اغلاق الجوامع ويخرج اهل المدينة كلهم الى الخلاء. يعني المنطقة المفتوحة اللي برة المدينة عشان تسعهم كلهم ييجوا كلهم بقى بالعيال وكله
يبقى اجتماع يومي خمس اجتماعات اجتماع اسبوعي واجتماع نصف نصف سنوي الفطر وفي الاضحى مرتين في السنة. ومرة واحدة في العمر يبقى عضو في الوفد بتاع بلدك. اللي هيشارك في الجمعية العامة العمومية لمسلمي العالم
في مكة البيت الحرام الجنرال السيمبلي بتاعة المسلمين. الجمعية العامة اللي هو الجمعية العمومية لذلك امير الحج ده اللي بيقود الناس في الحج ده المفروض ان هو منصب سياسي اصلا. ده المفروض
طيب نقرا بقى كده الايتين دول وايه ونختم النهاردة ان اول بيت وضع للناس للذي ببكة مباركا وهدى للعالمين فيه ايات بينات مقام ابراهيم ومن دخله كان امنا ولله على الناس حج البيت من استطاع اليه سبيلا. ومن كفر فان
ان الله غني عن العالمين اللهم انا نسألك حبك وحب من يحبك وحب كل عمل يقربنا الى حبك اللهم ما رزقتنا ما نحب فاجعله قوة لنا فيما تحب. وما زويت عنا مما نحب فاجعله فراغا لنا فيما تحب
اللهم اجعل حبك احب الينا من اهلينا واموالنا ومن الماء البارد على الظمأ. اللهم حببنا اليك الى ملائكتك وانبيائك ورسلك وعبادك الصالحين. واجعلنا ممن يحبك ويحب ملائكتك وانبيائك ورسلك وعبادك الصالحين. اللهم احي قلوبنا بحبك. واجعلنا لك كما تحب. اللهم اجعلنا نحبك بكل
لقلوبنا ونرضيك بكل اجسادنا. اللهم اجعل حبنا كله لك وسعينا كله في مرضاتك اللهم اجعل القرآن الكريم رابع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا. اسأل الله العلي العظيم ان يجعل هذا التدبر في ميزان حسناتي وحسناتكم
جميعا اللهم فاطر السماوات والارض عالم الغيب والشهادة انت تحكم بين عبادك فيما كانوا فيه يختلفون. فبحق كل حرف فيه في كتابك تلوناه او تدبرناه. اكفنا واهلينا واخواننا واخواتنا شر كل من يكيد لنا ولهم. واحفظنا واياهم من
ونجعلك اللهم في نحورهم فانت الوكيل ولا حول ولا قوة الا بك اللهم بحق كل حرف في كتابك تلوناه او تدبرناه. ايد بنصرك المرابطين في الارض المباركة فلسطين اللهم سدد رميهم وخيب رمي عدوهم. وكن مع اخواننا في تركستان الشرقية وفي كشميرا وفي سريلانكا
وفي الهند وفي الشام وانصر يا رب من نصرهم واخذل من خذلهم وطهر المسجد الاقصى من الدنس فانهم لا يعجزونك واكتب لنا ختم القرآن فيه. اللهم انك تعلم ان هذه القلوب قد اجتمعت على كتابك وعلى محبتك. والتقت يا رباه
على طاعتك وتوحدت على دعوتك وتعاهدت على نصرة شريعتك فوثق اللهم رابطتها وادم ودها واهدها سبلها واملأها بنورك الذي لا يخبو اشرح صدورها بفيض الايمان بك وجميل التوكل عليك. واحيها يا ربنا بمعرفتك. وامتها يا مولانا
كان على الشهادة في سبيلك. انك نعم المولى ونعم النصير. وصل اللهم وسلم على محمد وعلى اله وصحبه ومن تبع هداه. والسلام عليكم ورحمة الله. ونراكم غدا باذن الله في نفس هذا الموعد. ان كنا من اهل الدنيا